Diari Oficial de la Generalitat Valenciana


Sumari del DOGV 7694, del 11-01-2016 (2015/10365)

RESOLUCIÓ de 4 de desembre de 2015, de la Direcció General d'Habitatge, Rehabilitació i Regeneració Urbanística, de la convocatòria per a la concessió d'ajudes per a la rehabilitació edificatòria, convocades mitjançant l'Orde 8/2015, de 24 de març, de la Conselleria d'Infraestructures, Territori i Medi Ambient, per la qual s'aproven les bases reguladores del Programa de Rehabilitació Edificatòria per al període 2013-2016, i es convoquen les ajudes per a l'exercici 2015.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7694

Data del DOGV
:   11-01-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/10804


Data del document
:   04-12-2015

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Resolució

Anàlisi jurídica

 Descriptors 

:   * Conselleria d'Habitatge, Obres Públiques i Vertebració del Territori
    * ajuda pública

RESOLUCIÓ de 4 de desembre de 2015, de la Direcció General d'Habitatge, Rehabilitació i Regeneració Urbanística, de la convocatòria per a la concessió d'ajudes per a la rehabilitació edificatòria, convocades mitjançant l'Orde 8/2015, de 24 de març, de la Conselleria d'Infraestructures, Territori i Medi Ambient, per la qual s'aproven les bases reguladores del Programa de Rehabilitació Edificatòria per al període 2013-2016, i es convoquen les ajudes per a l'exercici 2015. [2015/10948]  
  
Vistes les sol·licituds presentades, i vistos els antecedents que consten en la Direcció General d'Habitatge, Rehabilitació i Regeneració Urbana, que es basen en els antecedents de fet següents:  
1. L'Orde 8/2015, de 24 de març, de la Conselleria d'Infraestructures, Territori i Medi Ambient, per la qual s'aproven les bases reguladores del Programa de Rehabilitació Edificatòria per al període 2013-2016, i es convoquen les ajudes per a l'exercici 2015, publicada en el Diari Oficial de la Comunitat Valenciana número 7496, de 31 de març.  
  
Per a això, s'ha habilitat a través de l'esmentada orde el procediment de concurrència competitiva a seguir, a què poden concórrer les comunitats de propietaris, agrupacions de comunitats de propietaris i persones propietàries úniques d'edificis, que complisquen les condicions que s'establixen en les bases reguladores.  
2. D'acord amb el que establix l'article 4 de l'Orde 8/2015, de 24 de març, el termini per a presentar les sol·licituds es va fixar en dos mesos, comptador des de l'endemà de la publicació, per la qual cosa este termini es va iniciar el dia 1 d'abril de 2015 i va finalitzar el dia 31 de maig de 2015.  
3. Les sol·licituds que s'han donat d'alta pugen a 434. Revisada la documentació presentada, requerits, si és el cas, aquells expedients que estaven incomplets i després de les comprovacions oportunes, en data 30 de setembre de 2015 hi havia 164 sol·licituds que havien aportat la documentació completa i complien els requisits establits en l'Orde 8/2015, de 24 de març, i en disposició de ser ateses tal com establixen les bases que regulen la convocatòria del programa d'ajudes per al lloguer d'habitatge per al període 2015-2016.  
4. D'altra banda, revisada la documentació presentada, un dels expedients va ser requerit per a completar la documentació aportada i atés que no havia finalitzat el termini establit per a la presentació de la documentació complementària requerida, no era possible efectuar les comprovacions oportunes en data 30 de setembre de 2015. Per la mateixa raó, no va ser possible desestimar esta sol·licitud perquè generava indefensió per a l'administrat, per la qual cosa esta sol·licitud va ser aprovada de manera provisional i es va condicionar la seua aprovació definitiva a la presentació, en termini, de la documentació sol·licitada. Esta resolució, del contingut de la qual va ser informat el Ministeri de Foment, va ser remesa a este als efectes establits en el conveni de col·laboració entre el Ministeri de Foment i la Comunitat Valenciana per a l'execució del Pla Estatal de Foment del Lloguer d'Habitatges, la Rehabilitació Edificatòria, i la Regeneració i Renovació Urbanes 2013-2016.  
  
5. Finalitzat el termini per a presentació de la documentació d'aquells expedients que van ser aprovats provisionalment, cal emetre una nova resolució que arreplegue l'aprovació definitiva de la dita sol·licitud per haver completat l'expedient i acreditar el compliment dels requisits establits en l'Orde 8/2015, de 24 de març. Per això, cal resumir que les sol·licituds donades d'alta pugen a 434. Revisada la documentació presentada i requerits, si és el cas, aquells expedients que es trobaven incomplets i després de les comprovacions oportunes, hi ha 164 sol·licituds que complixen els requisits establits en l'Orde 8/2015, de 24 de març, de la Conselleria d'Infraestructures, Territori i Medi Ambient, per la qual s'aproven les bases reguladores del Programa de Rehabilitació Edificatòria per al període 2013-2016, i es convoquen les ajudes per a l'exercici 2015. Així mateix, hi ha 270 sol·licituds que no poden ser aprovades pels motius que s'indiquen per a cada una d'estes, de conformitat amb el que establixen les bases de la convocatòria.  
6. Una vegada reunit l'òrgan col·legiat integrat pel subdirector general d'Habitatge i Regeneració Urbana, el cap del Servei de Planificació Econòmica i Regeneració Urbana, el cap del Servei de Coordinació d'Habitatge, els caps dels serveis territorials d'Habitatge i Rehabilitació d'Alacant i València, així com la directora territorial de la Conselleria d'Habitatge, Obres Públiques i Vertebració del Territori de Castelló, segons el que preveu la base huitena de l'annex I de l'orde de referència, i la Resolució de data 4 d'agost de 2015, del director general d'Habitatge, Rehabilitació i Regeneració Urbana per la qual s'assignen les competències de la Direcció del Servei Territorial a la directora territorial de Castelló, a fi d'avaluar les sol·licituds presentades, s'adjunta l'acta de la reunió i la proposta de resolució en què consten els beneficiaris d'ajudes, així com els de les sol·licituds desestimades.  
  
  
Fonaments de dret  
1. Competència. És competent per a resoldre el director general d'Habitatge, Rehabilitació i Regeneració Urbana, d'acord amb el que establix la base dotze de l'Orde 8/2015, de 24 de març, de la Conselleria d'Infraestructures, Territori i Medi Ambient, per les quals s'aproven les bases reguladores del Programa de Rehabilitació Edificatòria per al període 2013-2016, i es convoquen les ajudes per a l'exercici 2015, i l'article 9 del Decret 159/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Habitatge, Obres Públiques i Vertebració del Territori, resolc:  
  
  
Primer  
Concedir a càrrec de l'aplicació pressupostària 27.35.79.17744.51933, de la línia T0304, «Pla d'habitatge», les ajudes sol·licitades per al Programa de Rehabilitació Edificatòria regulades en l'Orde 8/2015, de 24 de març, per un import de 3.667.676,47 - (tres milions sis-cents seixanta-set mil sis-cents setanta-sis euros amb quaranta-set cèntims) als 164 (cent seixanta-quatre) expedients corresponents als beneficiaris que han acreditat el compliment dels requisits i dels quals s'ha comprovat el compliment de les seues obligacions fiscals, tributàries i amb la Seguretat Social i que figuren en la llista següent:  
  
  
De conformitat amb el que establixen les bases de la convocatòria, per al pagament de la subvenció, la part beneficiària haurà d'aportar, en el termini màxim de dos mesos comptador des de la finalització de les obres, la documentació indicada en la base dotze, així mateix haurà de complir la resta de requisits, obligacions i responsabilitats indicades en les bases regulades per l'Orde 8/2015, de 24 de març, i aportar per a això la documentació que li siga requerida.  
  
Segon  
Desestimar les sol·licituds que s'indiquen a continuació per incomplir els requisits establits en les bases de la convocatòria o no haver aportat la documentació requerida en termini, i s'indica el motiu pel qual la sol·licitud ha sigut desestimada.  
Tercer  
Anul·lar d'ofici les sol·licituds que s'allisten i indicar el motiu de l'anul·lació.  
  
 Província Sol·licitant Motiu Expedient  
1 ALACANT DONAT D'ALTA PER ERROR 2 1285384  
2 CASTELLÓ I59580828 COMUNITAT DE PROPIETARIS «PRESIDENT» 1 1285394  
3 CASTELLÓ O51071643 COMUNITAT DE PROPIETARIS «PRESIDENT» 1 1285396  
4 VALÈNCIA DONAT D'ALTA PER ERROR 2 1298277  
5 VALÈNCIA DONAT D'ALTA PER ERROR 2 1287780  
6 VALÈNCIA DONAT D'ALTA PER ERROR 2 1287780  
  
  
Llegenda  
  
Motiu Contingut  
1 Expedient duplicat  
2 No correspon a este tipus de sol·licitud  
  
  
  
Quart  
Acceptar el desistiment de les sol·licituds que s'allisten després de la comprovació del fet que no hi ha tercers interessats que hagen instat la continuació del procediment, així com haver comprovat que la qüestió suscitada no comporta interés general ni és convenient substanciar-la per a la seua definició i esclariment, en virtut dels articles 90.1 i 91 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
 Província Sol·licitant Expedient  
1 CASTELLÓ G67336418 COMUNITAT DE PROP. C. SANZ DE BREMOND, 3, DE CASTELLÓ 1293212  
  
  
Contra esta resolució, que posa fi a la via administrativa, es pot interposar potestativament un recurs de reposició davant de la consellera d'Habitatge, Obres Públiques i Vertebració del Territori, en el termini d'un mes comptador des de l'endemà de la notificació, de conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, o bé, directament, un recurs contenciós administratiu davant del Tribunal Superior de Justícia de la Comunitat Valenciana en el termini de dos mesos comptador des de l'endemà de la notificació, de conformitat amb el que establixen els articles 10, 14 i 46 de la Llei reguladora de la jurisdicció contenciosa administrativa.  
  
València, 4 de desembre de 2015. El director general d'Habitatge, Rehabilitació i Regeneració Urbana: Alberto Sanchis Cuesta.